Էմմա Չեմբրլեյն

Էմմա Ֆրենսիս Չեմբրլեյն (մայիսի 22, 2001(2001-05-22), Սան Մատեո շրջան, Կալիֆոռնիա, ԱՄՆ և Սան Մատեո, Սան Մատեո շրջան, Կալիֆոռնիա, ԱՄՆ  ), ամերիկացի ինտերնետային անձնավորություն, մասնավորապես YouTube-ում։ 2018 թվականին արժանացել է Streamy մրցանակին Breakout Creator կատեգորիայում։  2019 թվականին Time ամսագիրը նրան ներառել է իր Time 100 Next ցուցակում  և Ինտերնետում 25 ամենաազդեցիկ մարդկանց ցուցակում՝ գրելով, որ «Չեմբրլեյնը ստեղծեկ է վլոգինգի մի մոտեցում, որը ցնցել է YouTube-ի ոճի ոչ պաշտոնական ուղեցույցը»։  2019 թվականի ապրիլին Չեմբրլեյնը թողարկել է իր առաջին փոդքասթը ՝ Anything Goes։ Հետագայում Չեմբրլեյնը 12-րդ Shorty մրցանակաբաշխության ժամանակ արժանացել է «Լավագույն պոդքասթեր» մրցանակին։ Եղել է Louis Vuitton-ի մոդելներից։


== Վաղ կյանք ==
Չեմբրլեյնը ծնվել է 2001 թվականի մայիսի 22-ին Սան Բրունոյում, Կալիֆորնիա։ Նրա ծնողներն են Մայքլ Ջոն Չեմբրլեյնը և Սոֆիա Փայնթրի Չեմբրլեյնը։ Նա իր ծնողների միակ զավակն է, ովքեր ամուսնալուծվել են, երբ նա հինգ տարեկան է եղել։
Հաճախել է Կենտրոնական Միջին դպրոց Սան Կառլոսում, Կալիֆորնիա և Նոտր Դամի ավագ դպրոցը, Բելմոնտ, որը միայն աղջիկների համար նախատեսված կաթոլիկական նախապատրաստական դպրոցն է, որտեղ մասնակցել է cheerleading և track թիմերին։ Հինգ տարի մասնակցել է մրցակցային cheer-ի և եղել է Կալիֆորնիայի All Stars Pink cheer թիմի անդամ։  Ավագ դպրոցը թողել է իր առաջին տարվա առաջին կիսամյակի ընթացքում և ավարտել է Կալիֆորնիայի ավագ դպրոցի ավարտական քննությունը հանձնելուց հետո։


== Կարիերա ==


=== YouTube ===
Չեմբրլեյնն ավագ դպրոցի երկրորդ տարվա ավարտին դժգոհ է եղել դպրոցական իր կյանքից։ Հոր հետ խոսելուց հետո, ով խրախուսում է նրան դպրոցից դուրս կիրք գտնել, նա որոշեց YouTube-ի ալիք բացել։ Նա օգտագործում էր վիդեո-խմբագրման մի ոճ, որը բնորոշվում էր խոշորացումներով, էկրանին տեքստ ավելացնելով և դադարներով։ 2018 թվականի հունիսին Չեմբրլեյնը Բեյի տարածքից միայնակ տեղափոխվել է Լոս Անջելես։ Այնտեղ նա պատանի YouTube-եր Ջեյմս Չարլզի և կատակերգական դուո Դոլան երկվորյակների հետ ստեղծել է «The Sister Squad» խումբը։ Նրանք ներկայացվել են YouTube Rewind 2018-ում։ The Sister Squad-ը առաջադրվել է 2019 թվականի YouTube Ensemble Shorty մրցանակի։
«Sister Squad»-ի անդամների հետ համագործակցության հետ մեկտեղ Էմման 2018 թվականի ընթացքում YouTube-եր Էլլի Թումանի և Հաննա Մելոշի հետ տեղադրեց տեսանյութեր, որտեղ ներկայացված էր իրենց երեք հոգուց բաղկացած «The Girdies» անունով խումբը։  


=== Նորաձևություն և բիզնես ===

2018 թվականի մարտին Չեմբրլեյնը համագործակցել է Dote գնումների հավելվածի հետ։ 2018 թվականի մայիսին Դոթը նրան բազմաթիվ այլ կին YouTube-ների հետ ուղարկեց Օսթին, Տեխաս, Կոաչելլա Վելի երաժշտության և արվեստի փառատոնին։ 2018 թվականի հուլիսին Դոթը թողարկեց հագուստի գիծ, որի ձևավորումը կարարել էր  Չեմբրլեյնը, Low Key / High Key՝ Էմմայի կողմից։ 2019 թվականի սկզբին Դոթի հետ կապված հակասությունների պատճառով Չեմբրլեյնը խզեց կապերը նրանց հետ։
Չեմբրլեյնը 2019 թվականի մարտին մասնակցել է Փարիզի Նորաձևության շաբաթին  YouTube-ի և Louis Vuitton- ի համատեղ հովանավորությամբ, որին միջնորդել է Դերեկ Բլասբերգը ՝ YouTube-ի նորաձևության և գեղեցկության համագործակցության ղեկավարը։  Միջոցառմանը նա ներկա է եղել մոդել/YouTube-եր  Կարլի Քլոսի հետ։  2019 թվականի հունիսի 4-ին Չեմբրլեյնը և The Dolan Twins- ը տեսանյութեր են տեղադրել իրենց ալիքներում։ Սա նրանց առաջին տեսահոլովակային համագործակցությունն էր դեկտեմբերին հրապարակված Sister Squad- ի վերջին տեսանյութերից հետո։ Ջեյմս Չարլզի բացակայությունը նպաստեց այն համոզմանը, որ <<Sister Squad>>-ը տարրալուծվել  է։ 2019 թվականի դեկտեմբերին հիմնադրել է իր սեփական սուրճի ընկերությունը՝ Chamberlain Coffee-ն։


=== Փոդքասթ ===
2019 թվականի ապրիլի 11-ին Չեմբրլեյնը թողարկեց իր փոդքասթի առաջին մասը՝ Anything Goes (նախկինում կոչվե է Stupid Genius), շաբաթական շարք, որտեղ նա փորձում է շարունակական զրույց վարել որևէ կոնկրետ խնդրի/թեմայի շուրջ։ Նա անդրադառնում է մի շարք թեմաների, ինչպիսիք են հարաբերությունները, հոգեկան առողջությունը, նորաձևությունը և այլն։ Այն հասանելի է Spotify-ում, Apple Podcasts-ում և մի շարք այլ փոդքասթ հարթակներում։


== Ծանոթագրություններ ==